b'\n_START_ARTICLE_\nAnt\xc3\xb3nio dos Santos Fran\xc3\xa7a\n_START_SECTION_\nBiografia\n_START_PARAGRAPH_\nVa marxar d\'Angola a Portugal el 1958 i va estudiar a Co\xc3\xafmbra. Aquell any comen\xc3\xa7\xc3\xa0 a jugar a futbol professional i fou fitxat pel Sporting Clube de Portugal, club en el qual s\'integrar\xc3\xa0 la Comissi\xc3\xb3 del Centenari de l\'honor. El 1960 va fitxar per l\'Associa\xc3\xa7\xc3\xa3o Acad\xc3\xa9mica de Coimbra, club que va deixar en 1962, despr\xc3\xa9s d\'acabar els estudis._NEWLINE_Aquell mateix any es va adherir al MPLA. La persecuci\xc3\xb3 de la PIDE l\'oblig\xc3\xa0 a marxar de Portugal, i a unir-se als altres nacionalistes que lluiten contra l\'opressi\xc3\xb3 colonial. Va ser el primer angol\xc3\xa8s enviat a estudiar a Cuba. Va estudiar agronomia a l\'Institut Superior de Ci\xc3\xa8ncies Agropecu\xc3\xa0ries de l\'Havana (ISCAH). Va obtenir la ciutadania cubana com l\'argent\xc3\xad Che Guevara i el dominic\xc3\xa0 M\xc3\xa1ximo G\xc3\xb3mez. Com a ciutad\xc3\xa0 cub\xc3\xa0, "Ndalu" va jugar a futbol amb la selecci\xc3\xb3 cubana i van estudiar arts militars._NEWLINE_Va tornar a Angola poc abans de la independ\xc3\xa8ncia i es va integrar a les Forces Armades Populars d\'Alliberament d\'Angola, del que en fou cap d\'estat major de la IX Brigada que va lluitar contra el Front Nacional d\'Alliberament d\'Angola a la batalla de Quifangondo. Uns anys despr\xc3\xa9s fou nomenat secretari de cultura i d\'esport. El desembre de 1981 Jos\xc3\xa9 Eduardo dos Santos el va nomenar vice-ministre de Defensa, i en 1988 el president dos Santos el va fer general i cap d\'estat major de les FAPLA.  En febrer de 1991 fou nomenat vice-ministre de Defensa. _NEWLINE_Jos\xc3\xa9 Eduardo dos Santos li va confiar l\'abril de 1989 encap\xc3\xa7alar les converses secretes amb el r\xc3\xa8gim de l\'apartheid sud-afric\xc3\xa0 i la delegaci\xc3\xb3 angolesa a la cimera de Gbadollite al Zaire, i tamb\xc3\xa9 particip\xc3\xa0 en els acords de Bicesse el maig de 1991 a Portugal entre el MPLA i UNITA._NEWLINE_En mar\xc3\xa7 de 1994 Jos\xc3\xa9 Eduardo dos Santos el va nomenar conseller especial del President. En maig de 1995 el va nomenar ambaixador als Estats Units, c\xc3\xa0rrec que va deixar a petici\xc3\xb3 pr\xc3\xb2pia en desembre de 2000. De retorn a Luanda es dedic\xc3\xa0 als negocis i fou membre del consell d\'administraci\xc3\xb3 de De Beers Angola d\'octubre de 2005 a mar\xc3\xa7 de 2010._NEWLINE_El mar\xc3\xa7 de 2012 fou citat pel procurador general de la Rep\xc3\xbablica per un afer de tortures, actes de barb\xc3\xa0rie i assassinats a la regi\xc3\xb3 diamant\xc3\xadfera de Lundas al Nord-Est de l\'Angola. La den\xc3\xbancia finalment fou arxivada.'